PIÈCES A L’APPUI. 
311 
Pour y penser ne dors ne veille ; 
Tant suis espris, 
Qu’à la servir fort je traveille 
Tous mes esprits. 
Un vray cliief donné de nature 
Sur tous vivans 
Me cause les peines qu’endure 
Et griefs tormans. 
Sy parvenir puis en sa grâce, 
Ferme et constant 
Demeureray en toute place 
Le sien servant. 
Ainsy de mon œil vient la playe 
Qui tant me nuict, 
C’est donc à bon droist que part i’aye 
A ce déduict. 
.Hutre. 
Allons, mon amourette, 
Allons nous resiouvr, 
Là ! là ! 
Et dessus ceste herbette 
De noz amours iouyr. 
Là! là! 
Allons au bois, allons, m’amour ! 
Allons-y doncq au point du jour! 
Gaignons ce verd boccaige. 
Le soleil sera hault, 
Là! là! 
Et trouvons cest ombraige , 
Avant qu’il soit plus chault, 
Là ! là ! 
Allons au bois, allons, m’amour! 
Allons-y doncq au point du jour ! 
Encore par la plaine 
Les bergers ne sont pas 
Là ! là ! 
Viens doncq, que ie te maine 
Gentiment soubz le bras , 
Là! là ! 
Allons au bois, allons m’amour! 
Allons-y doncq au point du jour! 
Las ! tu me tues l’ame 
Et me brilles d’ardeur 
Là ! là ! 
Si tu n’estains ma flamme , 
Je mourray, j’en suis seur , 
Là ! là ! 
Allons au bois , allons m’amour ! 
Allons-y doncq au point du jour. 
Je ne veux désormais jamais plus espérer 
La fin de mes travaux , ny de voir alléger 
Mes peines ordinaires ; 
Je n’attends plus secours à mes maulx langoureux, 
Si ce n’est pas la mort, la mort, repos heureux 
De mes longues misères. 
